32006R1797
L 341/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1797/2006 НА КОМИСИЯТА
от 6 декември 2006 година
за откриване на тарифната квота за 2007 година за внос в Европейската общност на определени стоки с произход от Норвегия, получени в резултат на преработка на земеделски продукти, които са включени в Регламент (ЕО) № 3448/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като има предвид Договора за създаване на Европейската общност,
като има предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на земеделски продукти (1), и по-специално член 7, параграф 2 от него,
като има предвид Решение 96/753/ЕО на Съвета от 6 декември 1996 г. за сключване на Споразумение под формата на размяна на писма между Европейската общност, от една страна, и Кралство Норвегия, от друга страна, относно протокол № 2 към Споразумението между Европейската икономическа общност и Кралство Норвегия (2), и по-специално член 2 от него,
като взе предвид, че:
(1)
Споразумението под формата на размяна на писма между Европейската общност, от една страна, и Кралство Норвегия, от друга страна, относно протокол № 2 към Споразумението между Европейската икономическа общност и Кралство Норвегия, одобрено с Решение 96/753/ЕО, предвижда годишна тарифна квота за внос с произход Норвегия на шоколад и други хранителни продукти, които съдържат какао. Необходимо е да се открие тази квота за 2007 г.
(2)
С Регламент (ЕИО) № 2454/93 от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (3) се определят правилата за управление на тарифните квоти. Уместно е да се предвиди, че откритата с настоящия регламент тарифната квота следва да се управлява в съответствие с тези правила.
(3)
Мерките, предвидени в настоящия регламент, са в съответствие със становището на Управителния комитет по хоризонталните въпроси, които се отнасят до търговията с преработени продукти, които не са включени в списъка в приложение I към Договора,
ПРИЕ НАСТОЯЩИЯ РЕГЛАМЕНТ:
Член 1
От 1 януари до 31 декември 2007 г. стоките с произход от Норвегия и внесени в Общността, които са изброени в списъка в приложението, са предмет на митата, посочени в него, в рамките на посочената годишна квота.
Член 2
Тарифната квота съгласно член 1, параграф 1 се управлява от Комисията в съответствие с членове 308a, 308б и 308в от Регламент (ЕИО) № 2454/93.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2006 година.